„други причини“.
 „Задълженията за полагане на грижи“ са ограничени до собствените деца, децата партньори и до болни, възрастни или недееспособни роднини. Лицата, които полагат грижи за приятели, лица, които не са техни роднини, или като доброволци, следва да бъдат класифицирани в „други лични причини“.
 18.
 За да се намали ненужната тежест, са определени опростени правила под формата на минималната необходима информация, за която да се отправят въпроси по възрастова група:
 —
 Лица на възраст 15—69 години се интервюират, като се използва целият модул относно трудовия статус във всички интервюта/вълни в съответствие с прилаганата ротационна схема.
 —
 На лица на възраст 70—74 години се задават въпроси от целия модул относно трудовия статус при първото интервю/вълна, а при следващите интервюта/вълни — само при условие че при предходното интервю те са класифицирани като включени в работната сила. Лица на възраст 70—74 години и класифицирани при предходното интервю като лица извън работната сила могат или да бъдат интервюирани отново, или отговорите им да бъдат копирани от последното налично интервю.
 —
 На лица на възраст 75—89 години при първото интервю/вълна се задават само въпроси относно подмодулите „Упражняване на труд“, „Отсъствия от работа“ и „Наличие на втора или повече работи“. От второто интервю нататък лицата на възраст 75—89 години могат или да бъдат интервюирани отново, или отговорите им да бъдат копирани от последното налично интервю или от външни източници, ако това е по-уместно в даден национален контекст.
 —
 На лица, които не са в състояние да работят поради трайни здравословни проблеми, се задават въпроси от целия модул относно трудовия статус при първото интервю/вълна, а при следващите интервюта/вълни — само при условие че при предходното интервю те са класифицирани като включени в работната сила. Лица, които не са в състояние да работят поради трайни здравословни проблеми и са класифицирани при предходното интервю като лица извън работната сила, могат или да бъдат интервюирани отново, или отговорите им да бъдат копирани от последното налично интервю.
 ПРИЛОЖЕНИЕ III
 Подробни изисквания и съдържание на докладите за качеството
 1.
 Държавите членки предават на Комисията (Евростат) за областта на работната сила тримесечни доклади относно точността и годишен доклад за качеството.
 2.
 Тримесечните доклади относно точността съдържат основна информация относно точността и достоверността на изследването и в тях се описват промените в основните понятия и определения, които влияят на съпоставимостта във времето. Държавите членки предават тримесечни доклади относно точността в рамките на 2 седмици след определените крайни срокове за предаване на данните за тримесечното наблюдение на работната сила (LFS).
 3.
 Годишният доклад за качеството съдържа данни и метаданни, свързани с качеството, и се предава на Комисията (Евростат) в рамките на 3 месеца след определения краен срок за предаване на други данни за LFS.
 